OpenLLM-France/wikimedia huggingface dataset:
# Joganville

Joganville Frantziako udalerria da, Mantxa departamenduan dagoena, Normandia eskualdean. 2013an 70 biztanle zituen.

## Demografia
### Biztanleria

2007an Joganville udalerrian erroldatutako biztanleak 70 ziren. Familiak 34 ziren, horien artean 11 pertsona bakarrekoak ziren (11 bakarrik bizi ziren gizonak), 15 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 34 etxebizitza zeuden, 31 familiaren etxebizitza nagusia ziren, 2 bigarren erresidentzia ziren eta 1 hutsik zegoen. Etxebizitza guzti hauek 33etxeak ziren. 31 etxebizitza nagusietatik 25 bere jabearen bizilekua ziren, 4 alokairuan okupaturik zeuden eta 3 doan lagata zeuden; 3 etxek hitu gela zituzten, 12 etxek lau zituzten eta 16 etxek bost zituzten. 23 etxek euren parking plaza propioa zuten azpian. 20 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Joganville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 12 | 65-69 | 4 |
| 4 | 60-64 | 0 |
| 0 | 55-59 | 4 |
| 4 | 50-54 | 0 |
| 0 | 45-49 | 4 |
| 0 | 40-44 | 0 |
| 4 | 35-39 | 0 |
| 4 | 30-34 | 12 |
| 0 | 25-29 | 0 |
| 4 | 20-24 | 0 |
| 4 | 15-19 | 0 |
| 8 | 10-14 | 0 |
| 8 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 47 ziren, horien artean 39 aktiboak ziren eta 8 inaktiboak ziren. 39 pertsona aktiboetatik 37 lanean zeuden (23 gizon eta 14 emakume) eta 2 langabezian zeuden (1 gizon eta 1 emakume). 8 pertsona inaktiboetatik 3 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra zurgina zen.
2000. urtean Joganville udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1071634
* Multimedia: Joganville / Q1071634
# Jogging

Jogginga edo footinga erritmo geldo edo lasaian trostan ibiltzeko edo korrika egiteko modu bat da. Asmo nagusia da gorputzaren egoera fisikoa hobetzea korrika egiten baino estres gutxiagorekin baina ibiltzean baino azkarrago, edo abiadura konstante bat mantentzea denbora luzeagoan. Distantzia luzeetan egina, erresistentzia aerobikoko entrenamendu modu bat da.

## Kanpo estekak

* Datuak: Q816261
* Multimedia: Jogging / Q816261
# Joggins

Joggins Eskozia Berria kanadar probintziako Cumberland konderrian dagoen herria da.

## Kanpo estekak

* Datuak: Q1070033
* Multimedia: Joggins, Nova Scotia / Q1070033
# Johachidolita

Johachidolita borato motako minerala da.

## Ezaugarriak

Johachidolita borato mineralaren formula kimikoa hau da: ${\ce {CaAlB3O7}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 7,5 da.

## Erreferentziak

* 1 2 (Ingelesez) «Johachidolite: Mineral information, data and localities.» www.mindat.org (Noiz kontsultatua: 12-05-2019).
# Joffrey Baratheon

Joffrey Baratheon, George R. R. Martin idazlearen A Song of Ice and Fire eleberri saileko eta Game of Thrones telesaileko pertsonaia bat da, azken horretan Jack Gleeson aktoreak antzeztu zuen. Baratheon etxea eta Lannister etxeko kidea da.
Robert Baratheon erregea eta Cersei Lannisterren seme zaharrena da, aita hiltzean Burdinezko Tronuan eseri eta errege bilakatuko da. Nerabe ileori anker, gaizto, ganoragabe, koldar eta izaera oso sadikoa du.
* Datuak: Q12900597
* Multimedia: Joffrey Baratheon / Q12900597
# Jogurt izoztu

Jogurt izoztua (ingelesez Frozen jogurt edo frogurt) esneki izoztua da, batez ere jogurtarekin edo beste esneki batzuekin egina. Izozkiaren antzekoa da, baina gantz gutxiago dauka (gainaren ordez esnea erabiltzeagatik), eta zertxobait latzago.

## Kanpo estekak

* Datuak: Q13319
* Multimedia: Frozen yogurt / Q13319
# Ignacio Díaz Olano

Ignacio Salvador Díaz Ruiz de Olano (Gasteiz, Araba, 1860ko otsailaren 1a - ib., 1937ko martxoaren 7a) euskal herritar margolaria zen.
14 urterekin margolaritza ikasten hasi zen Gasteizko Margolaritza Akademian. Ondoren, Bartzelonan eta Parisen jarraitu zituen pintura ikasketak. 1894an Erromara joan zen eta 2 urte geroago Gasteiza itzultzean, "El Danzarin" aldizkari satirikoan egin zuen lan Galop goitizenarekin. 1901ean, Gasteizko Ofizio eta Arte Ederretako irakasle izendatu zuten. Arka kalean zeukan bere lantegi-estudioa.
1890 eta 1925 bitartean Espainian zehar antolatutako erakusketa askotan parte hartu zuen. 1904an Erromeriako itzulera margolana aurkeztu zuen. Erromeriako itzulera eta Siesta margolanak dira bere lanik ezagunenak.
Gaur egun Gasteizko kale batek bere izena darama.

## Lanak

* Kalbarioko erromeriako itzulera (1903)
* Leintz Gatzaga (1915)
* Siesta (1915)

## Ikus, gainera

* Arabar ospetsuen zerrenda.

## Erreferentziak

* ↑ Madrilgo Prado Museo Nazionala.
* ↑ Arabako Foru Aldundia: Kultura
* Datuak: Q12259454
* Multimedia: Ignacio Díaz de Olano / Q12259454
# Iruñeko gudua

Iruñeko gudua Iruñean 1521eko maiatzaren 20an egin zuten, alde batetik espainiar armadak eta, bestetik, Nafarroakoak frantziar armadaren laguntza zutena, 1512ko espainiarrek eginiko Nafarroako konkista eta gero. Nafarroako armadak bertoko biztanleriaren altxamenduaren laguntza izan zuelako laster hartu zuen Iruñeko gaztelua eta hildako gutxi izan zituzten.
Henrike II.ak Frantzisko I.aren laguntza lortu zuen Nafarroako Erresuma berreskuratzeko Gaztelako Erresumaren itxurazko ahulezia aprobetxatuz. Tamalez, Nafarroako errekonkista hasi zenerako bukatuta zegoen Gaztelako komuneroen gerra. 1521eko maiatzean Nafarroak altxamendu orokorra izan zuen, tartean Iruñea bezalako beaumondarren hirietan. Barneko altxamendua babesteko Andre Foixkoak zuzendutako 12.000 oinezko (gehienak gaskoiak eta artilleria astuna zuen armadak maiatzaren 15ean Donibane Garazi konkistatu zuen. Agudo Orreaga eta Auritz ere konkistatu zituen.
Iruñeko biztanleak altxatu ziren eta Naiarako dukea eta Nafarroako erregeordea zen Antonio Manrique de Lara maiatzaren 17an Iruñetik Alfarora ihes egin zuen, baina bidean lapurreta egin zioten. Iruñean zeuden Gaztelako Erresumako soldadu gutxi gazteluratu ziren. Soldadu hauen artean oinaztarren kapitaina zen Inazio Loiolakoa zegoen, sei ordu zirauen gotorlekua menderatzeko bonbardaketan hanketan zauritua izan zena. Erasotzaileen artean, berriz, Frantzisko Xabierkoaren anaiak ziren Miel eta Joanes zeuden, gudua eta gero hiria babestuko zutenak.
Erresuma berreskuratzeko guda ez zen latza izan: Zengarren mendian 1.000 oinaztarren aurkako gatazkan 17 hildako izan ziren; Esan beste lau ihes egiten ari ziren tropak aurkitu zutenean eta Iruñean zaurituak baino ez. Gero, ez zituzten beaumondarren aurkako mendekuak egin.
Espainiako Inperioak laster 30.000 laguneko armada sortu zuen, horietako asko bere zigorra askatzeko asmotan zenbiltzaten komuneroak. Andre Foixkoa jeneralak bere kokagunea sendotu baino Logroño hartzea saiatu zuenez, nafar-gaskoiek Noaingo gudua galdu zuten eta, beraz, Nafarroako independentzia.

## Kanpo estekak

* Datuak: Q3174545
* ↑ Pedro Esarte Muniain, Navarra, 1512-1530, ISBN 84-7681-340-6
# Joan II.a Bretainiakoa

Joan II.a (frantsesez: Jean II de Dreux; bretainieraz: Yann II; 1239ko urtarrilaren 3a edo 4 - 1305eko azaroaren 18a) Bretainiako dukea izan zen.
Joan I.aren semea zen. Aitarekin egon zen Tunisiako gurutzadan eta Palestinara jo zuen ondoren. Alde bietara jokatu zen, Eduardo I.a Ingalaterrakoaren eta Filipe IV.a Frantziakoaren arteko gerran.
1260an Beatrix Ingalaterrakoa ezkondu zuen. Klemente V.aren koroatze-jaietan hil zen, zaldi istripu batean.
Zuhaitz genealogikoa :
Joan III.a Bretainiakoa
Guy Penthièvrekoa
Pierre de Bretagne
Joan IV.a Bretainiakoa
Arthur II, Duke of Brittany
Beatrice of Brittany
John of Brittany, Earl of Richmond
Jeanne de Dreux-Bretagne, Dame de Nogent-le-Rotrou
Alice of Brittany
Blanche de Montfort
Marie de Montfort
Mahaut of Châtillon
Béatrix de Châtillon
Petri I.a Bretainiakoa
Isabeau de Châtillon
Joan I.a Bretainiakoa
Alix, duchess of Brittany
Marie of Brittany, Countess of Saint-Pol
Marie de St Pol
Joan II.a Bretainiakoa
Tibalt I.a Nafarroakoa
Henry de Dreux
Eléonore de Châtillon
Blanka Nafarroakoa
Ines Beaujeukoa
Jeanne de Châtillon
John, Count of Saint-Pol
Margarita Artoiskoa
Robert III of Artois
Joan of Artois, Countess of Foix
Zuria Bretainiakoa
Marie of Artois
Eleanor of Brittany
Catherine d’Artois
Pierre de Dreux, Comte de Léon
Isabelle d'Artois :

## Erreferentziak

* ↑ Lur entziklopedietatik hartua.
* ↑ Elizabeth M. Hallam & Judith Everard. (2001). Capetian France, 987-1328. Longman, 273 or..

## Kanpo estekak

* Datuak: Q453989
* Multimedia: John II, Duke of Brittany / Q453989
# Joan II.a Kasimiro Poloniakoa

Joan II.a Kasimiro Poloniakoa edo Kasimiro V.a (polonieraz: Jan II Kazimierz Waza; alemanez: Johann II. Kasimir Wasa; lituanieraz: Jonas Kazimieras Vaza; Krakovia 1609ko martxoaren 22a - Nevers 1672ko abenduaren 16a) Polonia-Lituaniako Mankomunitateko errege izan zen 1648tik 1668 bitartean. Sigismundo III.a Vasa suedo-poloniar erregearen eta honen bigarren emazte izan zen Konstantza Habsburgokoa (Karlos II.a Estiriakoa artxidukea eta Maria Ana Bavariakoaren alaba eta Fernando I.a Habsburgokoa enperadorearen biloba) artxidukesa austriarraren bigarren semea izan zen.
Bere anaiorde Ladislao IV.a Vasaren oinordekoa, Errusiaren aurka borrokatu zuen (1654-1657), eta Suediaren aurka (1655-1660). Suediarrek bere lurraldeak kendu zizkioten, baina Brandeburgo eta Austriaren laguntzarekin berreskuratu zituen (1660). Errege boterea sendotzerik izan ez zuenez, tronua utzi eta Frantzian erbesteratu zen.

## Genealogia

Zuhaitz genealogikoa :
Joan III.a Suediakoa
Sigismundo III.a Vasa
Katalina Jagellondarra
Maria Anna Teresa Wazówna
Joan II.a Kasimiro Poloniakoa
Karlos II.a Austriakoa
John Sigismund, Crown Prince of Poland
Konstantza Habsburgokoa
Maria Anna of Bavaria :

## Kanpo estekak

* Datuak: Q53452
* Multimedia: John II Casimir of Poland / Q53452
# Joan II.a Liechtensteingoa

Joan II.a Liechtensteingoa (Johann Maria Franz Placidus; Eisgrub, 1840ko urriaren 5a - Valtice, 1929ko otsailaren 11) Liechtensteingo printzea izan zen 1858tik hil zen arte.
Luis II.a eta Franziska Kinsky Wchinitzekoa eta Tetraukoa kondesaren semea izan zen.
Hemezortzi urterekin igo zen tronura eta 70 urtez gobernatu zuen. 1862an lehen konstituzioa eman zion herrialdeari eta 1921ean bigarrena, eta printzerria monarkia konstituzional bihurtu zuen. 1866an Germaniar Konfederazioa utzi zuen eta handik gutxira armada ezeztatu egin zuten.
Lehen Mundu Gerran herrialdearen neutraltasuna mantendu zuen eta harremanak estutu zituen Suitzarekin. 1924an, Liechtensteinek franko suitzarra onartu zuen diru ofizial gisa. Bildumagile eta arte mezenas handia izan zen eta Liechtenstein gaztelua berreraiki zuen.
* Datuak: Q317016
* Multimedia: Johann II, Prince of Liechtenstein / Q317016
# Joan II.a Gaztelakoa

Joan II.a (Toro, 1405eko martxoaren 6a -Valladolid, 1454ko uztailaren 22a), Gaztela eta Leongo erregea (1406 – 1454) izan zen.

## Biografia

Henrike III.a Gaztelakoa eta Katalina Lancasterrekoa zituen gurasoak. Aita hiltzean urtebete eta hamar hilabete besterik ez zituenez, ama eta Fernando aitona izan zituen erregeordeak, aitona 1416an eta ama 1418an hil arte.
Joan ez zegoen gobernatzeko gai, ehiza, bertsoak edo torneoak nahiago zituelako. Gobernatzeko Álvaro de Luna izan zuen kantziler Elisabet Portugalgoa haren kontra egin eta 1454an Valladoliden erail arte.
Juduen aurkako legeak atera zituen eta 1431an Iusuf IV.a jarri zuen errege Granadako Erresuman.

## Ezkontza eta seme-alabak

1418an Fernando I.a Aragoikoaren alaba eta bere lehengusina zen Maria ezkondu eta lau seme-alaba izan zituzten:
* Katalina (1422 – 1424);
* Leonor (1423 – 1425);
* Henrike (1425 – 1474)
* Maria (1428 – 1429).
1445ean alargundu eta Elisabet Portugalgoa ezkondu zuen. Seme eta alaba bana izan zituzten:
* Elisabet (1451 – 1504);
* Alfontso (1453 – 1468), Asturiasko printzea.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* ↑ Tituluak
* ↑ Porras Arboledas, Pedro Andrés; "Juan II, 1406-1454". Palentzia: La Olmeda, 1995. ISBN 84-8173-026-2
* ↑ Alfonso Franco Silva; "Las intrigas políticas de Juan Pacheco, del combate de Olmedo a la muerte de Juan II (1445-1454)". Anuario de estudios medievales, ISSN 0066-5061, 2007.
* ↑ Villarroel González, Oscar; "Capilla y capellanes reales al servicio del rey en Castilla: la evolución en época de Juan II (1406-1454)".España medieval, ISSN 0214-3038, 2008

## Ikus, gainera

* Gaztelako erregeen zerrenda
* Datuak: Q297278
* Multimedia: John II of Castile / Q297278
# Joan II.a Komneno

Joan II.a Komneno (grezieraz: Ίωάννης Β΄ Κομνηνός, Iōannēs II Komnēnos; Konstantinopla, 1087 irailaren 13a - Zilizia, 1143ko apirilaren 8a) Bizantziar Inperioko enperadorea izan zen 1118-1143 bitartean. Gizon bizia baina, aldi berean, malgutasun handikoa eta sentimendu humanitarioz betea, haren garaikideek Komnenotarren handiena goitizena ezarri zioten.

## Bizitza

Alexio I.a Komnenoren seme eta ondorengoa izan zen. Petxenego turkiarrak guztiz menderatu zituen eta Bizantzioko Inperioaren manupean ezarri zituen Balkanetako herriak. Asia Txikiko alde bat kendu zien turkiarrei eta uztarpeko bihurtu zituen Siriako frankoak (Antiokiako Printzerria, eta Edesa zein Tripoliko konderriak). Genova eta Pisako merkatariekiko loturak estutu zituen, Veneziako merkatariek Mediteraneoko ekialdean zuten nagusigoari kontra egitearren. Palestinarantz aurrera egiteko asmoa zuela, ehiza istripu batean hil zen. Haren garaian eraiki zen Konstantinoplako Pantokratoros monasterio ospetsua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/06/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q41628
* Multimedia: Ioannes II Komnenos / Q41628
# Joan II.a Portugalgoa

Joan II.a Portugalgoa edo Printze Perfektua (Lisboa, 1455eko martxoaren 3a - Alvor, Portimão, 1495eko urriaren 25a) Portugalgo erregea izan zen 1481-1495 urteetan. Alfontso V.aren semea zen. Aitonen semeen aurka borrokatu zen. Haren erreinaldian gainditu zuen Bartolomeu Dias itsasgizon portugaldarrak Itxaropen Oneko lurmuturra (1487) eta berak izenpetu zuen Tordesillasko hitzarmena 1494an, mundu berria Espainia eta Portugalgo koroen artean banatzeko akordioa berretsi zuen ituna.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q217637
* Multimedia: John II of Portugal / Q217637
# Joan III.a

Joan edo Joanes III.a (Erroma, ? - † ibidem., 574eko uztailaren 13a) Eliza Katolikoaren 61. Aita Santua izan zen 561 eta 574 urteen bitartean. Bere agintaldian lombardiarren inbasioa gertatu zenez, apenas ez dira gelditu berari buruzko agiriak.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q103260
* Multimedia: Ioannes III / Q103260
# Jacques Rollet

Jacques «Jacky» Rollet (Baiona, 1934eko abuztuaren 18a) lapurtar errugbilari ohia da, orpokatzaile moduan aritzen zena. Aviron Bayonnaisen ibilitakoa, errugbi utzi ondoren EDFn lan egin zuen.
# Jacques Prévert

Jacques Prévert (Neuilly-sur-Seine, 1900eko otsailaren 4a - Omonville-la-Petite, 1977ko apirilaren 11) frantses olerkaria eta zinema-idazlea izan zen.
Joseba Tapiak Prévert-en Umearen ehiza izeneko bertsoak (1934) sartu zituen Real Politik albumean (2006), Koldo Izagirreren itzulpena eta Joseph Kosmaren doinu batekin.

## Biografia

1925ean talde surrealistako kide egin zen, baina 1928an taldetik bota zuten, diziplinarik ez omen zuelako.
1932tik 1936ra Octobre antzerki-taldean aritu zen, idazle eta aktore gisa. Aldi berean, zinemarako idazten hasi zen. Garai hartan idatzi zituen bere anaia Pierre Préverten L´affaire est dans le sac (1932, Afera zakuan dago) eta Jean Renoiren Le crime de M. Lange (1935, M. Langeren hilketa) filmen gidoiak eta elkarrizketak.
Handik aurrera, hogeita hamabost bat filmetan parte hartu zuen, besteak beste: Jenny (1936), Drôle de drame (1937, Drama bitxia), Quai des brumes (1938, Lanbroen kaia), Le jour se lève (1939, Eguna argitzen da), Les visiteurs du soir (1942, Arratseko bisitariak), Les enfants du paradis (1945, Paradisuko haurrak), Les portes de la nuit (1946, Gaueko ateak).
1946an argitaratu zuen bere lehenengo olerki-bilduma, Paroles (Hitzak), arrakasta handia izan zuena; liburu horretako olerki asko kantu bihurtu ziren, eta oso ezagunak egin ziren. Beste liburuak: Histoires (1946, Historiak), André Verdetekin batera idatzia; Spectacle (1951, Ikuskaria), La Pluie et le Beau Temps (1955, Euria eta eguraldi ona), Fatras (1965), Choses et autres (1972, Gauzak eta beste), Hebdomadaires (1975, Asterokoak), Arbres (1976, Zuhaitzak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Jacques Prevert euskaraz» www.armiarma.eus (Noiz kontsultatua: 2022-04-19).
* ↑ Prévert, Jacques. (1934). Umearen ehiza - Real politik – Joseba Tapia. (Noiz kontsultatua: 2022-04-19).

## Kanpo estekak

* «Jacques Prevert euskaraz» Zazpi bertso itzulita. www.armiarma.eus
* Datuak: Q165274
* Multimedia: Jacques Prévert / Q165274
# Jacques Rivette

Jacques Pierre Louis Rivette (frantsesez ʒak ʁivɛt ahoskatua; Rouen, 1928ko martxoaren 1a - Paris, 2016ko urtarrilaren 29a) frantses zinemagilea eta kritikaria izan zen.

## Biografia

Zinema-kritikak egin zituen La gazzette du cinéma, Arts eta Cahiers du cinéma aldizkarietan. Film laburrak egin zituen lehenengo, eta 1961ean egin zuen lehen film luzea: Paris nous appartient, antzerki-talde baten gorabeherak kontatzen dituena. 1966an, Dideroten eleberria oinarri harturik, Suzanne Simonin, la religieuse egin zuen, Frantzian zentsuratua. Geroztik, L´amour fou (1968), Out One: Spectre (1971), Le Pont du Nord (1982) filmak egin zituen. Rivettek oso estilo berea du, errealitatea eta irudimena, fikzioa eta dokumentala modu berezian nahasten dituena. Azken filmak: Haut bas fragile (1995), Secret défense (1998), Va savoir (2001), Histoire de Marie et Julien (2003), Ne touchez pas la hache (2007), 36 vues du Pic Saint-Loup (2009).
Rivettek, bere aldetik, muturrera eraman zituen bere obsesioak, eta ez zen izan merkatuaren eskaerei makurtzen zitzaien zinemagilea. Film luzeak egin ohi zituen —lau ordukoak batzuk—, tenpo motelekoak, eta aktoreei beren kasa inprobisatzeko aukera ematen zien.

## Filmografia

* 1960 : Paris nous appartient
* 1966 : Suzanne Simonin, la Religieuse de Diderot
* 1968 : L'Amour fou
* 1971 : Out 1 : Noli me tangere (Suzanne Schiffmanekin batera)
* 1972 : Out 1 : Spectre (Suzanne Schiffmanekin batera)
* 1974 : Céline et Julie vont en bateau
* 1976 : Duelle
* 1976 : Noroît
* 1978 : Merry-Go-Round
* 1981 : Le Pont du Nord
* 1984 : L'Amour par terre
* 1986 : Hurlevent
* 1988 : La Bande des quatre
* 1991 : La Belle Noiseuse
* 1994 : Jeanne la Pucelle (bi zatitan: Les Batailles et Les Prisons)
* 1995 : Haut bas fragile
* 1998 : Secret défense
* 2001 : Va savoir
* 2003 : Histoire de Marie et Julien
* 2007 : Ne touchez pas la hache
* 2009 : 36 vues du pic Saint-Loup

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Lizarralde, Mikel. (2016-01-29). «Jacques Rivette 'nouvelle vague'-ren maisua hil da» Berria.
* Datuak: Q167475
* Multimedia: Jacques Rivette / Q167475
# Jacques Roumain

Jacques Roumain (Port-au-Prince, Haiti, 1907ko ekainaren 4a - Haiti, 1944ko abuztuaren 18a) Haitiko saiakeragilea, poeta eta kontakizun-idazlea izan zen.
Europan izan ondoren Revue indigène aldizkaria (1927) eta Haitiko Alderdi Komunista (1934) sortu zituen. Horren ondorioz atxilotu zuten, eta erbestean izan ondoren 1941ean itzuli zen Haitira. Etnologia Bulego bat antolatu zuen bere jaioterrian, eta Mexikon izan zen diplomazia-lanetan. Surrealismoaren ildotik afrikanismoa aldarrikatzen zuen bere lehen ipuinetan, saiakeretan eta kontakizun-liburuetan; geroago, ordea, langileentzako literatura egin zuen. Obra nagusiak: La proie de l´ombre (1930, Itzalaren gatibua), Bois d´ébène (1936, Ebano-zura) eta Les gouverneurs de la rosée (1944, Ihintzeko gobernariak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1356852
# Jacques Pradet-Balade

Jacques Hyacinthe Théodore Pradet-Balade (Ainhize-Monjolose, 1827ko urriaren 30a - Paue, 1885eko urriaren 15a) baxenafar politikaria izan zen.

## Biografia

Abokatu moduan lan egin zuen Pauen eta Parisen. 1870ean Mauleko azpi-prefeta izendatu zuten. 1881 eta 1885 artean diputatu hautatu zuten, Xarles Harizpe arerioa izanik. Léon Pradet-Balade izan zuen seme.

## Erreferentziak

* ↑ Adolphe Robert eta Gaston Cougny, Dictionnaire des parlementaires français de 1789 à 1889
* Datuak: Q15233823
# Jacques Rogge

Jacques Jean Marie Rogge, Rogge kondea (Gante, 1942ko maiatzaren 2a - Deinze, 2021eko abuztuaren 29a) belgikar sendagile eta kirolari izan zen. Nazioarteko Olinpiar Batzordeko lehendakaria izan zen 2001etik 2013ra.
Medikuntza ikasi zuen Ganteko Unibertsitatean. Belan lehiatu zen 1968, 1972 eta 1976ko Olinpiar Jokoetan. Belgikako selekzio nazionalarekin ere jokatu zuen errugbian.
1976an Belgikako Olinpiar Batzordeko kide aukeratu zuten eta 1991n Nazioarteko Olinpiar Batzordeko kide. 2001ean, NOBko 8. Presidente hautatu zuten. 2013an Thomas Bachek ordezkatu zuen eta NOBko ohorezko presidente izendatu zuten.

## Kanpo estekak

* Datuak: Q182609
* Multimedia: Jacques Rogge / Q182609